Koroonapandeemia Venemaal

Koroonapandeemia Venemaal on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud ülemaailmsest koroonapandeemiast. Esimesed haigestunud tuvastati Venemaal 31. jaanuaril 2020. Nendeks olid Tjumenis ja Tšitas viibinud Hiina kodanikud. 23. veebruaril 2020 evakueeriti kruiisilaevalt Diamond Princess 8 Venemaa kodanikku, kellest 3 olid nakatunud SARS-CoV-2 viirusega. Kõik paigutati Kaasanis haiglasse. 18. märtsil 2020 teatas Venemaa haridusminister Sergei Kravtsov, et kõik koolid suletakse 23. märtsist 12. aprillini. 18. märtsist piirati teiste riikide kodanike ja kodakondsuseta isikute sisenemist riiki. 25. märtsil lükkas president Vladimir Putin seoses koroonaviirushaiguse COVID-19 levikuga tähtajatult edasi 22. aprilliks kavandatud rahvahääletuse põhiseaduse muutmise küsimuses. 26. märtsil peatati kõik rahvusvahelised lennud. 27. märtsil teatas president Vladimir Putin, et kõik riigi elanikud peavad 28. märtsist kuni 5. aprillini töölt koju jääma, kaotamata seejuures töötasu. Samaks perioodiks suleti ka kõik toitlustusasutused, toidu kaasamüük ja kojuvedu võis jätkuda. Samuti teatati, et kuni 1. juunini suletakse kõik kuurordid, lastelaagrid ja sanatooriumid. Riigis oli selleks päevaks registreeritud ametlikult 1036 koroonaviirushaiguse COVID-19 juhtu. 30. märtsist sulges Venemaa kõik välispiirid. Eranditena on tagatud kaupade ning diplomaatide liikumine, samuti on lubatud üle piiri liikuda Ukraina Donetski ja Luhanski oblasti osade rajoonide elanikest Venemaa kodanikel. Moskvas ja Peterburis jõustusid 31. märtsil karmid liikumispiirangud, inimesed võivad lahkuda kodust ainult toidupoodi või apteeki minekuks. 2. aprillil teatas president Vladimir Putin, et esialgu kaheks nädalaks riigis välja kuulutatud töötamiskeeldu pikendatakse 30. aprillini, seejuures säilitades endiselt kõigile töötajatele 100% töötasu. 29. aprillil pikendas Vladimir Putin töötamiskeeldu 11. maini. 30. aprillil teatas Venemaa peaminister Mihhail Mišustin, et tema koroonaviiruse test osutus positiivseks. President Vladimir Putin määras tema haiguse ajaks peaministri kohusetäitjaks peaministri esimese asetäitja Andrei Beloussovi. Mišustin naasis ametikohustuste täitmisele 19. mail pärast tervenemist. 1. mail teatati, et möödunud ööpäevaga tuvastati 7933 uut koroonaviirusega nakatumist, mis oli selleks ajaks suurim ööpäevas nakatunute arv, eelmisel päeval oli surnute arv ületanud tuhande piiri. 3. mail teatati 10 633 uuest nakatumisjuhtumist, 4. mail oli uusi nakatumisjuhtumeid 10 581, 5. mail 10 102. 7. mail avaldatud 11 231 uue nakatumisjuhtumiga tõusis Venemaa nakatumisjuhtumite arvult maailmas viiendale kohale. 12. mail teatati 11 656 uuest nakatumisjuhtumist. Sellega tõusis Venemaa nakatumisjuhtumite arvult maailmas kolmandale kohale (Johns Hopkinsi ülikooli andmetel Hispaania ees teisele kohale), möödudes Suurbritanniast. Samal päeval teatati ka presidendi pressisekretäri Dmitri Peskovi nakatumisest koroonaviirusega. 4. juulil ületas haigusesse surnud inimeste arv 10 tuhande piiri, nakatunud oli ametlikel andmetel 674 515 inimest, sh Moskvas 224 210. Rosstati teatel registreeriti ajavahemikus jaanuar–november 2020 Venemaal surmajuhtumeid eelmise aasta sama perioodiga võrreldes 227 700 võrra enam. Statistikaameti andmetel oli 2021. aasta I kvartaliks haiguse läbi surnud 225 572 inimest. 2021. aasta 16. oktoobril ületas ametlikult kinnitatud surmade arv päevas esmakordselt tuhande piiri, koroonasurmade arv, 222 000, on kõrgeim Euroopas. Tuvastatud nakatunuid Venemaal (koos Krimmiga), allikas: [1] Ametlikel andmetel COVID-19 põhjustatud surmade arv ööpäevas. Allikas Vladimir Putin Moskvas Kommunarkas asuvas koroonaviirushaiguse raviks ette nähtud haiglas Karantiiniks suletud mänguväljak, 7. aprill 2020 Distantsihoidmist nõudvad kleebised Moskva metroorongis Desifitseerimiseks ette nähtud eritehnika Karatšai-Tšerkessias "Coronavirus (COVID-19) Vaccinations" (inglise). Our World in Data. Vaadatud 15.01.2021. У троих россиян с лайнера Diamond Princess подтвердился коронавирус https://www.themoscowtimes.com/2020/03/22/coronavirus-in-russia-the-latest-news-march-22-a69117 Coronavirus delays Russian vote on Putin staying in power BBC News, 25.03.2020. Coronavirus in Russia: The Latest News The Moscow Times (vaadatud 28.03.2020). https://www.err.ee/1070088/venemaa-sulgeb-piirid-alates-esmaspaevast Принято решение о временном ограничении движения через автомобильные, железнодорожные, пешеходные, речные и смешанные пункты пропуска через государственную границу Российской Федерации, а также через сухопутный участок российско-белорусской государственной границы, 28. märts 2020 О признании утратившим силу Указа об исполнении обязанностей Председателя Правительства https://www.err.ee/1064416/otseblogi-voitlus-koroonaviirusega-valisriikides "Coronavirus: Russia's cases rise by 10,000 in one-day record". BBC News. 3.5.2020. Vaadatud 4.5.2020. Kenneth Rapoza (3.5.2020). "From Drone Police To Second Wave Warnings, Russia In Full Coronavirus Panic". Forbes. Vaadatud 4.5.2020. "Russia's Coronavirus Cases Rise By Over 10K for Second Straight Day" (inglise). The Moscow Times. 4.5.2020. Vaadatud 4.5.2020. "Coronavirus in Russia: The Latest News | May 4" (inglise). The Moscow Times. 4.5.2020. Vaadatud 4.5.2020. "Johns Hopkins University Coronavirus Resource Center" (inglise). Johns Hopkins University. 12.05.2020, 10:50. Vaadatud 12.05.2020. https://www.worldometers.info/coronavirus/ RT обвинил «Медузу» в публикации фейковой новости об эпидемии COVID-19 в России. При этом сам распространил точно такую же новость Пресс-секретарь Путина заразился коронавирусом "ОТЧЁТ О ТЕКУЩЕЙ СИТУАЦИИ ПО БОРЬБЕ С КОРОНАВИРУСОМ // 4 июля 2020" (PDF). стопкоронавирус.рф (vene). 4.7.2020. Vaadatud 4.7.2020. {{cite web}}: kontrolli parameetri |url= väärtust (juhend)[alaline kõdulink] "Russia admits to world's third-worst Covid-19 death toll // More than 186,000 Russians have died due to coronavirus, three times more than previously reported" (inglise). TheGuardian.com. 28. detsember 2020. Vaadatud 31.12.2020. "Смертность с COVID-19 в России в феврале сократилась на треть". www.rbc.ru (vene). RBK Grupp. 2.04.2021. Vaadatud 13.04.2021. "Covid: Russia's daily deaths pass 1,000 for first time" (inglise). BBC News. 16.10.2021. Vaadatud 16.10.2021. стопкоронавирус.рф https://yandex.ru/web-maps/covid19?ll=41.775580%2C54.894027&z=3 Yle: Vene tervishoiusüsteem on kokku kukkumas, ERR, 15. mai 2020 Просто запрещают умирать от коронавируса, Meduza "Venemaa tervishoiusüsteem ei pea viirusele vastu" ERR, 22. november 2020 Russia admits to world's third-worst Covid-19 death toll, TheGuardian.com, 28.12.2020 Epp Ehand: "Venemaa on pandeemiale maksnud ränka lõivu inimeludes" ERR, 28. aprill 2021 Covid: Moscow shops and restaurants shut in partial lockdown. BBC News, 28. oktoober 2021